|  |  |
| --- | --- |
| Številka: 0040-2/2024/1 | |
| Ljubljana, 5. marec 2024 | |
| EVA / | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | |
| ZADEVA: Izhodišča za udeležbo delegacije Republike Slovenije na 91. zasedanju Stalnega odbora Konvencije o preskušanju in označevanju izdelkov iz plemenitih kovin, ki bo potekalo 14. marca 2024 | | | | |
| 1. Predlog sklepov vlade: | | | | |
| Na podlagi 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 8/12, 21/13 in 47/13 – ZDU-1G, 65/14, 55/17 in 163/22) in 4. člena Zakona o izdelkih iz plemenitih kovin (Uradni list RS, št. 4/06 – uradno prečiščeno besedilo in 7/18) je Vlada Republike Slovenije dne ……........... sprejela naslednji  SKLEP  1. Vlada Republike Slovenije je sprejela izhodišča za udeležbo delegacije Republike Slovenije na 91. zasedanju Stalnega odbora Konvencije o preskušanju in označevanju izdelkov iz plemenitih kovin, ki bo potekalo 14. marca 2024 v Ženevi, v Švici, z možnostjo oddaljene udeležbe preko video povezave.  2. Vlada Republike Slovenije je za članici delegacije Republike Slovenije na zasedanju imenovala:  - dr. Ireno Grabec Švegl, vodjo sektorja za nacionalne etalone in kemijska merjenja  - Natalijo Jovanović, podsekretarko na Uradu RS za meroslovje.  3. Imenovani članici delegacije, se bosta zasedanja udeležili preko video povezave (oddaljeno). Barbara Kolenko Helbl generalna sekretarka  Prejemniki:   * Urad RS za meroslovje * Ministrstvo za gospodarstvo, turizem in šport * Ministrstvo za zunanje zadeve * Generalni sekretariat Vlade RS | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| - mag. Karla Pinter, generalna direktorica Direktorata za notranji trg, MGRT  - dr. Samo Kopač, direktor Urada RS za meroslovje,  - Natalija Jovanović, podsekretarka na Uradu RS za meroslovje | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| 5. Kratek povzetek gradiva: | | | | |
| Konvencija o preskušanju in označevanju izdelkov iz plemenitih kovin je sprejeta z namenom olajšati trgovanje z izdelki iz plemenitih kovin s ciljem preprečevati nelojalno konkurenco in varovati potrošnike. Konvencija zavezuje države pogodbenice, da izdelkom, označenim v skladu z določili konvencije, omogočajo prost pretok. Ker preskušanje in označevanje izdelkov iz plemenitih kovin v EU ni harmonizirano področje, je sodelovanje v konvenciji in izmenjava informacij med pogodbenicami ključnega pomena za učinkovito ureditev prometa z izdelki iz plemenitih kovin v EU. Med trenutno 22 državami pogodbenicami konvencije so namreč vse razen Izraela evropske države.  Organ konvencije je Stalni odbor, v katerem so zastopane vse države pogodbenice. Sestaja se praviloma enkrat letno, izdaja posebna vodila in priporočila v zvezi z izvajanjem konvencije, obenem pa tudi preverja izpolnjevanje pogojev za članstvo v primeru prošnje za priključitev konvenciji.  Na tokratnem zasedanju Stalnega odbora konvencije bo pregledano izvajanje konvencije v obdobju od zadnjega zasedanja, ki je bilo 11. septembra 2023. V okviru predvidenih točk dnevnega reda bodo posamezne članice konvencije poročale o aktualnih spremembah nacionalne zakonodaje kot tudi o morebitnih posebnostih na področju preskušanja in označevanja izdelkov iz plemenitih kovin. Stanje v Sloveniji na področju izdelkov iz plemenitih kovin je stabilno. | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij  Glavni namen konvencije je olajšati trgovanje z izdelki iz plemenitih kovin, pri čemer je cilj omogočiti prost pretok blaga, preprečevati nelojalno konkurenco in varovati potrošnike. S članstvom Slovenije v konvenciji so naši gospodarski subjekti tako dobili možnost, da predložijo svoje izdelki iz plemenitih kovin v preskus in označitev z znakom konvencije, kar jim omogoča povsem enakovreden plasma ne samo na evropski notranji trg temveč tudi širše. | | | DA |
| d) | okolje, vključno s prostorskimi in varstvenimi vidiki | | | NE |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| 7.a Predstavitev ocene finančnih posledic nad 40.000 EUR:  / | | | | |
| 7.b Predstavitev ocene finančnih posledic pod 40.000 EUR:  Stroški udeležbe delegacije Republike Slovenije na 91. zasedanju Stalnega odbora Konvencije o preskušanju in označevanju izdelkov iz plemenitih kovin, ki bo potekalo 14. marca 2024 v Ženevi, v Švici, ne bodo nastali, saj se bo delegacija Republike Slovenije zasedanja udeležila oddaljeno, preko video povezave. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| Po 9. členu veljavnega Poslovnika Vlade RS objava predmetnega gradiva ni predvidena oziroma potrebna. | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | - | |
| **11. Gradivo je uvrščeno v delovni program vlade:** | | | - | |
| Matjaž Han  minister | | | | |

Izhodišča za delo delegacije Republike Slovenije na 91. zasedanju Stalnega odbora Konvencije o preskušanju in označevanju izdelkov iz plemenitih kovin

**I. Namen**

Namen konvencije je olajšati trgovanje z izdelki iz plemenitih kovin, pri čemer je cilj preprečevati nelojalno konkurenco in varovati potrošnike. Konvencija vsebuje tehnične zahteve, ki jih morajo izpolnjevati izdelki iz plemenitih kovin, da se lahko označijo s skupnim znakom kontrole (Common Control Mark - znak CCM), ter s tem povezane analizne in druge preskusne metode. Konvencija zavezuje države pogodbenice, da izdelkom, označenim z znakom CCM, omogočajo prost pretok brez dodatnega preskušanja in označevanja. Ker preskušanje in označevanje izdelkov iz plemenitih kovin v EU ni harmonizirano področje, je sodelovanje v konvenciji in izmenjava informacij med pogodbenicami ključnega pomena za učinkovito ureditev prometa z izdelki iz plemenitih kovin v EU. Med trenutno 22 državami pogodbenicami konvencije so namreč vse razen Izraela evropske države.

Organ konvencije je Stalni odbor, v katerem so zastopane vse države pogodbenice. Stalni odbor konvencije, ki se sestaja najmanj enkrat na leto, izdaja posebna vodila in priporočila v zvezi z izvajanjem konvencije, obenem pa tudi preverja izpolnjevanje pogojev za članstvo v primeru prošnje za priključitev h konvenciji.

Zasedanja Stalnega odbora konvencije potekajo po ustaljenih točkah dnevnega reda. Naloge Stalnega odbora konvencije so:

* proučevanje in pregledovanje izvajanja konvencije;
* pregledovanje in po potrebi predlaganje sprememb prilog h konvenciji;
* sprejemanje sklepov o tehničnih zadevah iz prilog;
* spodbujanje strokovnega in upravnega sodelovanja med državami pogodbenicami na področjih, ki jih obravnava konvencija, ter izmenjava aktualnih informacij;
* proučevanje ukrepov za zagotavljanje enotne razlage in izvajanja določb konvencije;
* spodbujanje ustrezne zaščite oznak pred poneverbo in zlorabo;
* dajanje priporočil o vseh zadevah, ki so mu predložene v skladu z določbami drugega odstavka 9. člena konvencije, oziroma priporočil za reševanje sporov, ki nastanejo pri izvajanju te konvencije in so predloženi Stalnemu odboru konvencije;
* preverjanje, ali je ureditev države, ki želi pristopiti h konvenciji, skladna s pogoji konvencije in njenih prilog, in predložitev poročila v zvezi s tem v obravnavo državam pogodbenicam.

Slovenija na zasedanju Stalnega odbora konvencije zastopa stališča v skladu z zakonodajo Republike Slovenije na področju preskušanja in označevanja izdelkov iz plemenitih kovin, tako kot to izhaja iz Zakona o izdelkih iz plemenitih kovin (Uradni list RS, št. 4/06 – uradno prečiščeno besedilo in 7/18).

**II. Program**

Na tokratnem zasedanju Stalnega odbora konvencije, ki bo potekalo 14. marca 2024, v Ženevi, v Švici, z možnostjo udeležbe preko video povezave (oddaljeno) bo pregledano izvajanje konvencije v obdobju od zadnjega zasedanja Stalnega odbora konvencije, ki je bilo 11. septembra 2023. V okviru predvidenih točk dnevnega reda bodo posamezne države članice konvencije poročale o aktualnih spremembah nacionalne zakonodaje kot tudi o morebitnih posebnostih na področju preskušanja in označevanja izdelkov iz plemenitih kovin. Stanje v Sloveniji na področju izdelkov iz plemenitih kovin je stabilno.

Večina gradiva za zasedanje še ni na razpolago, zato je v nadaljevanju podan okvirni dnevni red zasedanja z okvirno vsebino točk. Slovenska delegacija bo na zasedanju zastopala stališča Republike Slovenije kot izhajajo iz veljavne zakonodaje na predmetnem področju.

**III. Teme pogovorov in stališča Republike Slovenije**

1. **SPLOŠNI DEL**
2. **Dnevni red**

*Slovenska delegacija bo soglašala s predlaganim dnevnim redom.*

1. **Sprejem zapisnika**

Sprejem zapisnika 90. zasedanja Stalnega odbora konvencije, ki je potekalo dne 11. septembra 2023 v Edinburghu, v Združenem kraljestvu Velike Britanije in Severne Irske.

*Slovenska delegacija na zapisnik ne bo podala pripomb.*

1. **Pregled uradnih dokumentov**

Posebno gradivo za to točko še ni na razpolago.

*Slovenska delegacija se bo seznanila z gradivi, ko bodo na razpolago.*

1. **Revizije prilog in tehničnih sklepov**

Posebno gradivo za to točko še ni na razpolago.

*Slovenska delegacija se bo seznanila z gradivi, ko bodo na razpolago.*

1. **Pregled delovanja konvencije**

Na zadnjem zasedanju Stalnega odbora konvencije so bile izvedene volitve prvega in drugega namestnika predsednika konvencije, in sicer sta to postala Thomas Brodmann iz švicarskega preskusnega urada in Peters Brangulis iz latvijskega preskusnega urada, ki bosta na tem zasedanju prevzela svoji funkciji.

V okviru konvencije delujejo naslednje delovne skupine:

- Delovna skupina za pripravo vizije in strategije (WGVS), ki ji predseduje g. Doug Henry (preskusni urad iz Birminghama.

- Delovna skupina za pripravo vzorčnega zakona (WGML), ki ji predseduje Richard Sanders (Združeno kraljestvo Velike Britanije in Severne Irske).

- Delovna skupina za sodelovanje z Evropsko unijo (WGEU).

Na zasedanju bodo predstavljena poročila o delovanju navedenih delovnih skupin ter rezultati prvega kroga pregleda predloga vzorčnega zakona s strani držav članic, ki je potekalo jeseni 2023.

*Slovenska delegacija se bo seznanila s poročili o delu navedenih delovnih skupin.*

Sekretariat konvencije bo predvidoma poročal o številu označenih izdelkov s skupno oznako kontrole CCM v letu 2023. V Sloveniji smo v letu 2023 z znakom konvencije označili štirinajst izdelkov iz plemenitih kovin.

*Slovenska delegacija bo poročala o številu označenih izdelkov in se seznanila s statističnim poročilom.*

Predstavniki posameznih članic konvencije bodo poročali o morebitnih odkritih ponaredkih.

*Slovenska delegacija se bo seznanila s poročili držav pogodbenic o morebitnih odkritih ponaredkih. V Republiki Sloveniji v obdobju od zadnjega zasedanja ni bilo odkritih nobenih ponaredkov, zato slovenska delegacija posebnega poročila na tem mestu ne bo podala.*

1. **Poročila držav članic**

Države članice konvencije bodo v tej točki poročale o morebitnih spremembah na področju zakonodaje oziroma glede drugih sprememb v organizaciji preskušanja in označevanja izdelkov iz plemenitih kovin.

*Slovenska delegacija se bo seznanila s poročili držav članic konvencije, podanimi na zasedanju. Posebnih sprememb na področju zakonodaje v Republiki Sloveniji v obdobju od zadnjega zasedanja ni bilo, zato slovenska delegacija poročila v tej točki ne bo podala.*

1. **Članstvo v konvenciji**

Sekretariat bo podal poročilo o zaključku pristopnega postopka za Italijo, ki je konec leta 2023 uradno pristopila h konvenciji po tem, ko je bila 10. oktobra 2018 uradno povabljena, da se konvenciji pridruži kot polnopravna članica.

*Slovenska delegacija se bo v tej točki uradno seznanila s pristopom Italije h konvenciji.*

Sekretariat bo poročal o stanju postopka ratifikacije konvencije v drugih državah pristopnicah.

*Slovenska delegacija se bo seznanila s poročilom, ko bo na razpolago.*

1. **Poročila držav s statusom opazovalke oziroma sodelujočega v tehničnih programih (Technical Program Participants (TPP)**

Sekretariat ter države z navedenim statusom bodo poročali o stanju.

*Slovenska delegacija se bo seznanila s poročilom.*

1. **Informacija o nečlanicah**

Sekretariat bo poročal o aktivnostih in morebitnih novih vlogah držav za pridružitev konvenciji oziroma pridobitev statusa opazovalke ali TPP.

*Slovenska delegacija se bo seznanila s poročilom.*

1. **Sekretariat konvencije**

Sekretariat bo poročal o aktivnostih od zadnjega zasedanja in podal finančno poročilo za leto 2023. Na zadnjem zasedanju Stalnega odbora je bil sprejet dogovor o dvigu pristojbin za sodelovanje v »RR« programu konvencije, ki je namenjen preverjanju usposobljenosti preskusnih laboratorijev držav članic, kar bo zajeto v poročilo Sekretariata in napovedi za naprej.

*Slovenska delegacija se bo seznanila z gradivi, ko bodo na razpolago. Glede finančnih obveznosti za Republiko Slovenijo ni predvidenih večjih sprememb.*

**II. TEHNIČNI DEL**

1. **Poročilo o delu Stalnega tehničnega odbora (STG)**

Predsedujoči STG bo poročal o delu STG od zadnjega zasedanja konvencije.

*Slovenska delegacija se bo seznanila s poročilom o delu STG.*

1. **Medlaboratorijske primerjave (Round Robin on Testing (RR)**

Predsednik STG bo podal poročilo o izvedenih korektivnih ukrepih posameznih preskusnih uradov z odstopanji v preteklih RR. Republika Slovenija ima trenutno odprt en korektivni ukrep. Izvedena je bila analiza vzrokov, o kateri je slovenski preskusni urad, tj. Urad RS za meroslovje poročal STG. Odločeno je bilo, da STG pošlje slovenskemu preskusnemu uradu dodatni vzorec v kvantitativno analizo.

Predsednik STG bo poročal tudi o stanju trenutno potekajoče medlaboratorijske primerjave RR 2024 za zlato (RR 57) in srebro (RR 58).

Predsednik STG bo ponovno predstavil časovno shemo RR za leto 2024.

*Slovenska delegacija se bo seznanila s poročilom predsednika STG.*

1. **Pregled stanja na pripravi novih vodil za delo**

Predstavljeno bo stanje na posameznih vodilih za delo, ki so v pripravi (CCM, Off-Site, itd.).

*Slovenska delegacija se bo seznanila z stanjem.*

1. **Koordinacija preskušanja in označevanja izdelkov**

Države članice z namenom uskladitve in enotne izvedbe postopkov predstavijo probleme in dileme povezane s konkretnimi primeri preskušanja oziroma označevanja izdelkov iz plemenitih kovin. V Sloveniji ni posebnih težav oz. odstopanj na tem področju.

*Slovenska delegacija se bo seznanila s predstavitvijo posameznih primerov.*

1. **Druge tehnične zadeve**

*Slovenska delegacija se bo seznanila z vsebino morebitnih drugih tehničnih zadev.*

1. **ZAKLJUČEK ZASEDANJA**
2. **Ostali predlogi**

*Slovenska delegacija se bo seznanila z morebitnimi ostalimi predlogi.*

1. **Naslednja zasedanja Stalnega odbora**

V letu 2024 je predvideno še eno zasedanje Stalnega odbora konvencije, vendar lokacija trenutno še ni znana.

Slovenska delegacija je na zadnjem zasedanju predlagala, da se pri organizaciji srečanj upošteva načelo učinkovitosti in se razmisli o tem, da se nekatera srečanja organizirajo preko videokonference tudi v primeru, ko ni epidemioloških omejitev oz. da se srečanja organizirajo v živo in preko videokonference in se tako da delegatom možnost, da se odločijo, na kakšen način se bodo srečanja udeležili. Na tej osnovi je bil sprejet sklep, da se zasedanja Stalnega odbora konvencije organizirajo na devetmesečno periodo oz. na način, da bodo v obdobju dveh let tri zasedanja. Glede možnosti hibridne organizacije zasedanja oz. organizacije zasedanja na način, da je vsako drugo zasedanje v obliki videokonference je bil sprejet sklep, da bo Stalni odbor konvencije preveril možnost tovrstne prakse, zato je tokratno zasedanje organizirano z možnostjo oddaljenega spremljanja preko video povezave.